Oznámenie o aktualizácii č. 3 Výzvy č. 7/SP/2026-73.4

Pôdohospodárska platobná agentúra oznamuje príjemcom podpory zo Strategického plánu Spoločnej poľnohospodárskej politiky 2023-2027, že aktualizovala na webovom sídle PPA Výzvu 
č. 7/SP/2026-73.4 na projektovú intervenciu 73.4 - Produktívne investície v poľnohospodárskych podnikoch.
Aktualizovaná výzva je zverejnená na webovom sídle PPA: Výzvu 7/SP/2026-73.4 - prvovýroba | APA.sk

Aktualizáciou výzvy sa mení:
1. Doplnenie znenia podmienky poskytnutia príspevku s názvom Osobitné podmienky oprávnenosti týkajúce sa charakteru príspevku – OZE nasledovne: „Výška oprávnených výdavkov na OZE (požadovaný príspevok + vlastné zdroje žiadateľa) musí byť vo výške predstavujúcej min. 10 % požadovaného príspevku zameraných na investície súvisiace s využívaním obnoviteľných zdrojov energie (vrátane batériových úložísk), pričom sa za oprávnené považujú aj náklady na realizáciu OZE, ktoré sú realizované aj mimo miesta realizácie ďalších oprávnených aktivít projektu.“
2. Doplnenie znenia podmienky poskytnutia príspevku s názvom Osobitné podmienky oprávnenosti týkajúce sa charakteru príspevku – Digitalizácia nasledovne: „Výška oprávnených výdavkov na digitalizáciu (požadovaný príspevok + vlastné zdroje žiadateľa) musí byť vo výške predstavujúcej min. 15 % požadovaného príspevku zameraných na digitalizáciu.“
3. Aktualizuje sa príloha č. 1 výzvy Príručka pre žiadateľa doplnením textu v kapitole 3., odsek (6), písm. b) nasledovne: „Výzva je rozdelená na oblasti: Živočíšna výroba, špeciálna rastlinná výroba. V rámci projektu musí byť výška oprávnených výdavkov na OZE (požadovaný príspevok + vlastné zdroje žiadateľa) vo výške predstavujúcej min. 10% hodnoty požadovaného príspevku zamerané na investície súvisiace s využívaním obnoviteľných zdrojov energie (OZE) a výška oprávnených výdavkov na digitalizáciu (požadovaný príspevok + vlastné zdroje žiadateľa) vo výške predstavujúcej min. 15 % hodnoty požadovaného príspevku zamerané na digitalizáciu. Bližšie popísané v rámci osobitných podmienkach oprávnenosti v rámci výzvy.
Príklady výpočtu OZE a Digitalizácie:
1. Celkové oprávnené výdavky v ŽoPP vrátane OZE a Digitalizácie	200.000 €
Intenzita pomoci		50 %
Požadovaný príspevok	100.000 €

10% požadovaného príspevku predstavuje	10.000 €
15% požadovaného príspevku predstavuje	15 000 €

Výška oprávnených výdavkov na OZE v ŽoPP musí byť vo výške predstavujúcej minimálne 10.000 € (z toho požadovaný príspevok na OZE 5.000 € + vlastné zdroje žiadateľa 5.000 €).
Výška oprávnených výdavkov na Digitalizáciu musí byť vo výške predstavujúcej minimálne 15.000 € (z toho požadovaný príspevok na Digitalizáciu 7.500 € + vlastné zdroje žiadateľa 7.500 €).
  
2. Celkové oprávnené výdavky v ŽoPP vrátane OZE a Digitalizácie	200.000 €
Intenzita pomoci		40 %
Požadovaný príspevok	80.000 €

10% požadovaného príspevku predstavuje	8.000 €
15% požadovaného príspevku predstavuje	12 000 €

Výška oprávnených výdavkov na OZE v ŽoPP musí byť vo výške predstavujúcej minimálne 8.000 € (z toho požadovaný príspevok na OZE 3.200 € + vlastné zdroje žiadateľa 4.800 €).
Výška oprávnených výdavkov na Digitalizáciu musí byť vo výške predstavujúcej minimálne 12.000 € (z toho požadovaný príspevok na Digitalizáciu 4.800 € + vlastné zdroje žiadateľa 7.200 €).
 
3. Celkové oprávnené výdavky v ŽoPP vrátane OZE a Digitalizácie	800.000 €
Intenzita pomoci	70 %
Požadovaný príspevok	560.000 €

10% požadovaného príspevku predstavuje	56.000 €
15% požadovaného príspevku predstavuje	84 000 €

Výška oprávnených výdavkov na OZE v ŽoPP musí byť vo výške predstavujúcej minimálne 56.000 € (z toho požadovaný príspevok na OZE 39.200 € + vlastné zdroje žiadateľa 16.800 €).
Výška oprávnených výdavkov na Digitalizáciu musí byť vo výške predstavujúcej minimálne 84.000 € (z toho požadovaný príspevok na Digitalizáciu 58.800 € + vlastné zdroje žiadateľa 25.200 €).

Zdôvodnenie aktualizácie:
Optimalizácia výzvy doplnením znenia podmienok poskytnutia príspevku s názvom Osobitné podmienky oprávnenosti týkajúce sa charakteru príspevku – OZE a Osobitné podmienky oprávnenosti týkajúce sa charakteru príspevku – Digitalizácia a takisto doplnením príkladov výpočtu do prílohy č. 1 výzvy Príručka pre žiadateľa. 

